Envell qahramonlari

Envell qahramonlari () Parovoz studiyasi tomonidan yaratilgan rus animatsion teleserialidir. Multserial „Envell olami“ga portal boʻlib chiqadigan gʻayrioddiy noutbukni topib olgan 4 geymer haqida hikoya qiladi. Filmning 2-mavsumi rasmiy ravishda uning yakuni deb eʼlon qilingan.

 Mazmuni 

 1-mavsum 
Sankt-Peterburgdagi maktablarning biridagi geografiya fani oʻqituvchisi Mariya Stepanovna sinfxonadan noutbuk topib oladi va uni, oʻquvchilardan biri qoldirib ketgan, deb oʻylab, maktabdagi xonasiga olib borib qoʻyadi. Shu kunning ertasiga u Art, Kira, Fill, Vik va Ilyaning telefonlarini darsda foydalanganliklari uchun olib qoʻyadi. Ular (Ilyadan tashqari) tanaffusda telefonlarini olish uchun oʻqituvchisining xonasiga kirishadi va noutbukni ixtiyoriy ravishda uni ishga tushirishadi. Voqealar davomida ular oʻyindagi bosh yovuz Morgart reallikka chiqmoqchi boʻlganini va buning uchun unga geymerlar topib olgan,,Firibgarlar kubiʻʻ kerakligini bilib olishadi. Ammo ular kubni qoʻldan chiqarishadi va oʻyinda 1 oy qolib ketishadi! Morgart oʻyindan chiqishning kubdan tashqari, yagona boʻlgan yoʻli — darvozalar (noutbuk)ni sindirib tashlaydi. Geymerlar Salamandra yordamida tashqi olam bilan aloqa oʻrnatishadi va Ilyadan noutbukni tuzatishni soʻrashadi. U (fizika oʻqituvchisi yordamida) noutbukni tuzatadi va ular oʻyindan chiqishadi. Lekin Morgart shahar aholisini, tom maʼnoda,,zombiʻʻga aylantiradi, geymerlarni qurollarini tortib oladi. Ammo Vik Morgartni oʻyinga qamab qoʻyadi. Kub qahramonlarda qoldi, noutbuk esa qayta tiklab boʻlmaydigan darajada parchalanib ketdi. Shahar aholisining xotirasidan 1 kun oʻchib ketdi.

 2-mavsum 
Ushbu mavsum sujeti 1-mavsumnikidan yarim yil oʻtib sodir boʻladi va bu mavsumda yaxshilar yovuzga, yovuzlar yaxshiga aylanadi. 17 yoshli Qahramonlar bu mavsumda hayot tashvishlarini ham boshidan oʻtkazishadi. Artning ushbu oʻyin haqidagi film fikrini produserlar qoʻllab-quvvatlamaydi, shuning  uchun u Kira bilan Moskvadagi boshqa studiyaga, keyinchalik Nyu-Yorkga ketmoqchi boʻladi. Kira esa Artning bu fikriga,,Bir vaqtning oʻzida ham borgim kelyapti, ham bormagim kelyaptiʻʻ deb javob aytmoqchi, chunki u ishxonasidagi hayvonlardan xavotirda. Fill esa oʻyin yaratishiga pul yigʻish uchun restoranda ishlashga va u yerda Ilyaning tazyiqlariga chidashga majbur. Vik oʻyindan qolgan yagona yodgorlikni tuzatish uchun harakatda. Vik kamerani tuzatgach, undan yordam signalini kelganini koʻrgan qahramonlar oʻyinga kirishadi. Neytral manzillarning birida ular bilishadiki, oʻyinchilar oʻyinni oʻchirib tashlashlarini bilgan Bakvit hamma oʻyinchilarni oʻldirgan va yovuzga aylanib qolgan hamda u qahramonlarga qarshi olishmoqda. Ular qurollarini qaytarib olish uchun Morgartni ozod qilishadi (Chubakabr yordami bilan). Vik Morgart bilan kelishuv tuzadi. Kelishuvga koʻra Morgart Vellni tiriltirishi kerak. Bakvitga qarshi boʻlgan soʻnggi jangda Bakvit yengiladi, kub sinadi, Morgart halok boʻladi, qahramonlar qolgan oʻlgan oʻyinchilarni olib oʻyindan chiqishadi. Ular oʻlganlarni tiriltirish davomida muammoga duch kelishadi, yaʼni ular faqat Morgartni (aniq boʻlishicha u haqiqiy dunyoga chiqish uchun atayin oʻzini oʻldirgan), Mariya Stepanovnani va Larsenni ozod qila olishadi. Morgartni Mariya Stepanovna va Larsen kishanlab boshpanaga olib borishadi. U yerga tasodifan borib qolgan Vik oʻyinni xavfsiz oʻchirib boʻlmasligini, agar u oʻchirilsa u yerdagi hamma narsa, shu jumladan Vell ham oʻchib ketishini tushunib yetadi va Morgartni ozod qiladi. Lekin Morgart Ilya topib olgan,,Dunyo markaziʻʻ yordamida real olam va Envell olamini birlashtiradi. Shu qismda Vik Morgart qoʻlidan oʻldirildi. Shundan soʻnggi qismlar davomida ular Envell olamida (51-qismgacha) yashashadi...52-qismda real olam tiklangach, 51-qismdan maʼlum boʻlishicha dunyo aholisining xotirasidan (Qahramonlar va Ilyanikidan tashqari) 6 oy oʻchib ketdi.
 Qahramonlar 
 Artyom Meshcheryakov (Ovozi Andrey Shishkov) — jamoa yetakchisi. Jasur, qatʼiyatli va mas’uliyatli. Virtual dunyoda, Artning oʻynaydigan xarakteri — qilich va qalqonli ritsar. Art jasorat bilan yaqin jangga kiradi va xavf tugʻilganda u oʻrtoqlarini kuch qalqoni ostida yashirishga tayyor. Kira bilan oʻzaro hamdardlik bor, lekin qizning his-tuygʻulariga unchalik eʼtibor bermaydi.
 Kira Smenkina (Ovozi Mariya Pronkina) — egoist, bezori qiz va ikkichi talaba. Oʻyindagi xarakteri — bu dunyodagi xususiyatlarini takrorlaydigan, maxfiy va epchil arqon oʻgʻri. Kira orqa tarafdagi sabotajda muvaffaqiyat qozonadi, lekin u jamoaning koʻmagisiz toʻqnashuvlarni yoʻqotadi. Kiraning kostyumi toʻq binafsha rangda, koʻkragida firuza toshi bor (tosh koʻrinmaslikni beradi). Artni yaxshi koʻradi va u uchun oʻz manfaatlarini qurbon qilishga tayyor.
 Viktor Smenkin (Ovozi Artyom Koshman) — aʼlochi talaba va Vik opasi Kiraning aksi. Jamoadagi asosiy pessimist, har qanday vaziyatning barcha yomon natijalarini doimiy ravishda hisoblab chiqadi, bilimdonlik, ehtiyotkorlik va vahima moyilligi bilan ajralib turadi. Uning oʻyindagi xarakteri — muhandis. Vik biroz qoʻrqoq, lekin qalbida romantik xayolparast. Qattiq tarbiya va yovvoyi tasavvur uni hamma narsadan, ayniqsa, begonalar bilan muloqotdan qoʻrqitadi. Oʻyinda u oʻrmon xalqining malikasi Vellga oshiq boʻladi, u deyarli hamma narsaga tayyor. 24-qismda u Gekatoncher qoʻlida deyarli vafot etdi, Vell unga kuch va tatuirovkani berdi va uni sogʻaytirdi, shundan soʻng u hayotiyligini yoʻqotdi va tuproqqa qulab tushdi. Ikkinchi mavsumda u Morgart bilan shartnoma tuzdi va unga Vellni qaytarishi uchun,,Dunyo markaziʻʻni berdi. Shunday qilib, u Morgartga olamlarni birlashtirishga ruxsat berdi. Falokatdan soʻng, u Morgartning oʻrniga oxirgi xoʻjayin boʻlib, oxirgi darajaga chiqdi va oʻlmaslikka erishdi. Xuddi shu joyda, gʻalati daraxt yonida u Vellni topdi. Daraxt yordamida u oʻzini labirint, qoʻgʻirchoqlar armiyasi va gigant Morgartni yaratdi. Odamlar uni Morgart deb oʻylashdi va uningqal’asiga hujum qilmoqchi boʻlishdi, lekin muvaffaqiyatsizlikka uchrashdi. Faqat ogʻir yaralangan Mariya Stepanovna va Larsen tirik qoldi. 51-qismda u oʻlmaslikni yoʻqotadi va oʻlmaslikni oʻchirishdan bir soniya oldin Morgartning hujumiga moʻjizaviy tarzda dosh berdi. Oxirgi boʻlimda u Larsenning maktubini oilasiga olib boradi va qizi Valentina bilan uchrashadi.
 Fillip Chernix (Ovozi Yevgeniy Mixeev) — baquvvat, quvnoq va oʻziga ishongan Fil doʻstlarining sabr-toqatini sinovdan oʻtkazadi. Axir, Fillning soʻzlariga koʻra, haqiqiy dunyo faqat uning oʻyiniga aralashish uchun yaratilgan. Shuning uchun, Fill doʻstlar oʻrtasidagi munosabatni rad etadi, u xafa qilishi mumkin va hatto bu haqda taxmin ham qila olmaydi. Sehrgar sifatida oʻynaydi. Darajali muharrirda oʻzi uchun maksimal darajani oʻrnatgandan soʻng, Fil oʻyin qirolligining shohi boʻldi.
 Mariya Stepanovna (Ovozi Yola Sanko)  —  juda qattiqqoʻl oʻqituvchi. Ishini va shogirdlarini sevadi. Shim, kostyum va yupqa koʻzoynak taqadi. Sochlari quyuq va qisqa. Geografiya oʻqituvchisi, Kira, Fill, Vik va Ilyaning ham. Bir-marta „Envell qahramonlari“ oʻyinining virtual olamida Mariya Stepanovna musiqachiga aylandi, ammo deyarli darhol uni Morgart qoʻlga oldi.
 Morgart (Ovozi Vladimir Antonik) — qahramonlarning asosiy dushmani. Morgart „Envell qahramonlari“ filmidagi soʻnggi xoʻjayin boʻlib koʻrinadi, ammo yovuz odam koʻzga koʻringanidan koʻra koʻproq yashiringan. Yaxshi oʻyinda har qanday jangni soʻz bilan yutish mumkinligiga ishonadi. Oʻyinchilar bilan shartnomalar tuzadi va shartnoma shartlarini buzmaydi. Lekin bu ishontirishlar bir qarashda oʻyinchilar uchun foydalidek tuyuladi. 1-mavsum oxirida u beshinchi oʻyinchiga aylandi (musiqachi sinfi). Fill unga bir muncha vaqt qidiruv topshirigʻini berdi — togʻ choʻqqisiga chiqish va bajarish uchun 1 soniya vaqt. Natijada Morgart nazorat-oʻtkazish punktida „tiqilib qoldi“. Bir yarim-yildan keyin yigitlar uni qoʻyib yuborishdi, shunda u barcha oʻyinchilarni tiriltirdi. Biroz vaqt oʻtgach, haqiqiy dunyoda, ,,Dunyo markaziʻʻ yordamida u,,Envell dunyoʻʻsini haqiqiy dunyo bilan bogʻladi va oʻzi No Name (muhandislik klassi) laqabli asalarichi qiyofasini oldi. Keyinchalik uning haqiqiy shaxsi oshkor boʻldi va uning oʻzi Larsen tomonidan oʻldirildi, ammo tabiblardan biri tomonidan tiriltirildi. Shundan soʻng, u qoʻlida nurlar otish va qalqon yaratish qobiliyatiga ega boʻldi. 51-qismda u yigitlar (xususan, Ilya) tomonidan magʻlub boʻldi va nihoyat boʻshliqqa tushib vafot etdi. Ammo oxirgi qismda uni,,Envellʻʻda oʻsha asalarichi niqobi ostida koʻrish mumkin.
 Salamandra, Yelena Viktorovna (Ovozi Olga Zubkova) — oʻyinning sobiq yaratuvchisi, ularga xiyonat qilgan va Morgart bilan shartnoma tuzgan. Oʻsha paytda u oʻgʻri sinfida edi. Uning arsenalida koʻplab texnik qurilmalar mavjud boʻlib, ular yordamida u qahramonlarning virtual dunyoni zabt etishiga yoʻl qoʻymaslikka harakat qilmoqda. Shu bilan birga, u bolalarga yordam beradigan va himoya qiladigan gʻamxoʻr oʻqituvchidir. Biroz vaqt oʻtgach, u musiqachiga aylanadi. 22-qismda  oʻyinchilar uning Salamandra ekanligini bilib qolishadi, lekin shu qismning oʻzida ular Morgart tomonidan magʻlub etiladi, Morgart unga Envell olamini hadya qiladi. Keyingi qismdan boshlab Salamandra oʻyinchilarga yordam bera boshlaydi. 26-qismda u Morgart tomonidan oʻldirildi.
 Bakvit (Ovozi Boris Repeyetur) — bu oʻyin boʻyicha jonli qoʻllanma boʻlib, u oʻyinga yordam beruvchi maslahatchidir. U oʻyinchilarga Morgart bilan shugʻullanishga yordam berishga harakat qildi, lekin oʻyin oʻchirilishi mumkinligini bilgach, ularga qarshi chiqdi.
 Ilya Muromov (Ovozi Vitaliy Shcherbina) —  Art va uning jamoasining sinfdoshi. U oʻqituvchilarga topshirish uchun har doim taqiqlangan narsaning ortidan qahramonlarni ushlashga harakat qiladi (soʻzlarini isbotlash uchun ularni telefonga yozib borish yaxshidir, deb oʻylaydi). Biroq, koʻpincha bunday vaziyatlarda yigitning oʻzi hujumga uchraydi — u jazolanishi yoki obroʻsini buzishi mumkin.
 Larsen (Ovozi Anton Lanshakov) — ikkinchi darajali qahramon, oʻyinni yaratuvchilardan biri. 50-qismda u tirilgan Morgart tomonidan oʻldiriladi.
 Ijodiy guruh 
 Produserlar: Tatyana Tsyvareva, Evgeniy Golovin, Anton Smetankin, Natalya Kozlova
 Yozuvchilar: Anton Lanshakov, Yuliya Ivanova
 Rejissor: Anton Lanshakov
 Badiiy rahbar: Sergey Moiseev
 Bastakor: Aleksandr Billion
 Qismlar roʻyxati 
Deyarli barcha qismlar sujet boʻyicha qahramonlar tomonidan ochiladigan oʻyin joylarining nomiga ega. Birinchi mavsumda istisnolar: 1-qism „Yangi oʻyin“ (oʻyindagi joy nomi: Mashq maydonchasi), 18-qism „Oʻyinni davom ettiring“ (sujet haqiqiy dunyoda sodir boʻladi) va 19-qism „Xarita chekkasi“ (qahramonlar bu joyni hazillashib Lesha amakining dachasiga atashgan; oʻyinning haqiqiy joyi — „Xarita cheti“), 25 va 26 „Final“(bu voqea).

2019-yil 1-iyulda ijodkorlar ikkinchi mavsumni eʼlon qilishdi. Bu birinchi mavsumdan bir yarim-yil oʻtgach sodir boʻladi. Qism nomlari, shuningdek, harakat sodir boʻladigan joylar va voqealarga ham tegishli. Istisnolar: „Tanaffus“ 27-qism, „ Dunyo markazi“ 37 -qism (bu joy emas, obyekt), 38-qism „Minora tomon yoʻl“, 51-qism „Oʻyin tugadi“ (bu voqea), 52-qism „Sarlavhalar“.Qism nomlari tarjima qilingan. Asl tavsifni koʻrish uchun Tillar boʻlimini koʻring.Youtubeda multserialning oʻzbek tilidagi varianti mavjud emas! Kerakli qism ustiga bossangiz uning rus tilidagi varianti ochiladi. Agar keyinchalik paydo boʻlsa, iltimos, tahrirlang.
+ № Nomi YouTubedagi premyera sanasi 1  15-sentabr 2017 2  29-sentabr 2017 3  13-oktabr 2017 4  27-oktabr 2017 5  10-noyabr 2017 6  24-noyabr 2017 7  8-dekabr 2017 8  22-dekabr 2017 9  5-yanvar 2018 10  19-yanvar 2018 11  2-fevral 2018 12  16-fevral 2018 13  2-mart 2018 14  23-mart 2018 15  20-aprel 2018 16  1-iyun 2018 17  6-iyul 2018 18  24-avgust 2018 19  13-sentabr 2018 20  21-sentabr 2018 21  26-oktabr 2018 22  30-noyabr 2018 23  28-dekabr 2018 24  13-iyun 2019 25  20-iyun 2019 26  27-iyun 2019 27  1-may 2020 28  13-may 2020 29  16-may 2020 30  22-may 2020 31  29-may 2020 32  5-iyun 2020 33  12-iyun 2020 34  19-iyun 2020 35  26-iyun 2020 36  3-iyul 2020 37  10-iyul 2020 38  17-iyul 2020 39  24-iyul 2020 40  31-iyul 2020 41  25-sentabr 2020 42  2-oktabr 2020 43  9-oktabr 2020 44  16-oktabr 2020 45  23-oktabr 2020 46  30-oktabr 2020 47  6-noyabr 2020 48  13-noyabr 2020 49  27-noyabr 2020 50  11-dekabr 2020 51  31-dekabr 2020 52  22-yanvar 2021

 Toʻliqmetrajli multfilmlar 
 Oʻyindan chiqishhttps://tlum.ru/news/premera-polnometraznogo-multfilma-geroi-envella-vyjti-iz-igry
Chiqarilish sanasi: 2019-yil 29-noyabr, Disney Channelda. Film syujeti 18- qismdan (Oʻyinni davom ettiring) 26- qismgacha (Final) tugaydigan animatsion serialning 9 kombinatsiyalangan qismidan iborat.

Kannda koʻrsatish

Envell qahramonlari 25 yil ichida Kann-dagi nufuzli MIP Junior koʻrgazmasida namoyish etilgan birinchi rus seriali edi. MIPJunior direktori Lyusi Smitning soʻzlariga koʻra, ,,multfilmning oʻziga xosligi shundaki, u maktabgacha yoki oʻsmirlarga emas, balki oʻsmirlikdan oldingi (8-14 yoshli) tomoshabinlarga qaratilganʼʻ.https://regnum.ru/news/2557328.htmlhttps://tlum.ru/news/rossijskij-multserial-pokazut-v-kannah/

MIPJunior natijalariga koʻra,,Envell qahramonlariʻʻ 1500 dan ortiq animatsion seriallar roʻyxatida 20-oʻrinni egalladi.https://tlum.ru/news/mirovaa-premera-geroev-envella-udalas/

 Manbalar 

 Havolalar 

  Envell qahramonlari testi
   Rasmiy sayti  

Envel qahramonlaridagi Envel olamida yashovchi Krip keyinchalik Kiraning uy hayvoniga aylanadi. Keyinchalik 2-mavsumda Krip katta uchar hayvonga aylanadi.